Ідэя ўстаноўкі памятнага знака ў гэтай маляўнічай мясціне на клябанскай зямлі прыйшла да маладога спецыяліста, учарашняга выпускніка Віцебскага медыцынскага ўніверсітэта Віталія Валаткевіча, калі ён у 2016 годзе быў накіраваны на працу ўрачом агульнай практыкі ў Аболецкую сельскую ўрачэбную амбулаторыю. Ён звярнуў увагу на тое, што ўстанова аховы здароўя знаходзіцца ў месцы, якое вядомае ў пісьмовых крыніцах яшчэ з ХІV стагоддзя. Але да нашых дзён дайшлі толькі рэшткі скляпенняў, зруйнаваныя з зямлёй, дзе былі пахаваныя служыцелі касцёла. Дзе-нідзе сярод векавых ліпаў выглядалі чырвоныя цагліны мураваных уваходаў у скляпенні.